Hirodipterīdas

Hirodipterīdas (Chirodipteridae) ir izmirušu dipterīdveidīgo zivju dzimta no divējādelpojošo zivju virskārtas. Dzimtu 1990. gadā izdalīja austrāliešu paleontologs Kentons Kampbels un jaunzelandiešu paleontologs Rihards Barviks. Zivis dzīvoja no augšdevona laikā Austrālijā, Eiropā un Ziemeļamerikā. Arī Latvijas devona nogulumos ir sastopamas hirodipterīdu fosilās paliekas (piem. Conchodus no Tērvetes svītas nogulumiemВ.С. Сорокин, Л.А. Лярская, Л.С. Саваитова и др, Девон и карбон Прибалтики, издательство "Зинатне", Рига, 1981. г., 182. lpp.).

 Morfoloģija 
Hirodipterīdas bija vidēja un liela izmēra zivis ar platu un īsu galvaskausa preorbitālo un nedaudz izstieptu supratemporālo nodalījumu, kā arī ar pārkaulotu endokrāniju un etmoīdu. Galvas vairoga kauli ir masīvi un klāti ar kosmīna slāni. Apakšžoklis  ir īss un plats. Uz preartikulārajiem un pterigoīdajiem kauliem zobu plātnēm ir tainstūraina forma. Pterigoīdās plātnes saskaras savā starpā pa visu viduslīnijas garumu.Татаринов Л.П., Новицкая Л.И., Бесчелюстные и древние рыбы. Справочник для палеонтологов, биологов и геологов, МОСКВА, ГЕОС, 2004., 397. lpp. To garums un platums ir apmēram vienādi. Priekšējais gals ir strups un noapaļots, pauguriņi priekšgalā ir satuvināti vai noapaļoti. Tie ir satuvināti vai saauguši radiālās rindās. Lieli plātņu laukumi ir bez paguriņiem. Starp parasfenoīdu un pterigoīdo izaugumu ir šuve. Dermopalatinum un priekšējā vidējā plātne nav saaugušas ar pterigoīdiem. Adsimfīzā plātne ir brīva. Spirakulārā izgriezuma nav. Cleithrum ārējā virsma ir ieliekta. Zvīņas nav rombiskas un bez savienojošajiem izaugumiem.Long, John A. (1992). "Gogodipterus paddyensis (Miles), gen. nov., a new chirodipterid lungfish from the late Devonian Gogo formation, Western Australia". The Beagle: Occasional Papers of the Northern Territory Museum of Arts and Sciences. 9: 11–20. 12. lpp.

 Sistemātika 
 dzimta: Chirodipteridae
 apakšdzimta: Chirodipterinae Campbell et Barwick, 1990
 ģints: Chirodipterus (Gross, 1933)
 ģints: Gogodipterus Long, 1992
 ģints: Palaedaphus Van Beneden et Koninck, 1864

 apakšdzimta: Conchodontinae Krupina, 2004
 ģints: Conchodus McCoy, 1848
 ģints: Heliodus New­berry, 1875

 apakšdzimta: Pillararhynchinae Long, 1992
 ģints: Pillararhynchus Campbell et Barwick, 1990
 ģints: Sorbitorhynchus Wang et al. 1990

 Atsauces 

Kategorija:Daivspurzivis